ตลาดหุ้นเอเชียเช้านี้สดใส หลังดาวโจนส์พุ่งเฉียด 200 จุด รับงบฯ บจ.โตแจ่ม
ตลาดหุ้นเอเชียเช้านี้สดใส หลังดาวโจนส์พุ่งเฉียด 200 จุด รับงบฯ บจ.โตแจ่ม
25 ก.ค. 2561

สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ โดยได้รับแรงหนุนจากดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อคืน ขณะที่ดัชนี S&amp;P500 ดีดตัวขึ้นแตะระดับสูงสุดนับตั้งแต่เดือนก.พ.ปีนี้ เนื่องจากนักลงทุนขานรับผลประกอบการที่สดใสของบริษัทจดทะเบียน รวมถึงอัลฟาเบทซึ่งเป็นบริษัทแม่ของกูเกิล
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,594.28 จุด เพิ่มขึ้น 83.80 จุด, +0.37%
ดัชนี SSE Composite ตลาดหุ้นจีนเปิดวันนี้ที่ 2,911.45 จุด เพิ่มขึ้น 5.89 จุด, +0.20%
ดัชนี HSI ตลาดหุ้นฮ่องกงเปิดวันนี้ที่ 28,906.97 จุด เพิ่มขึ้น 244.40 จุด, +0.85%
ดัชนี TAIEX ตลาดหุ้นไต้หวันเปิดวันนี้ที่ 10,957.66 จุด ลดลง 37.73 จุด, -0.34%
ดัชนี KOSPI ตลาดหุ้นเกาหลีใต้เปิดวันนี้ที่ 2,284.38 จุด เพิ่มขึ้น 4.18 จุด, +0.18%
ดัชนี FTSE STI ตลาดหุ้นสิงคโปร์เปิดวันนี้ที่ 3,304.55 จุด เพิ่มขึ้น 11.90 จุด, +0.36%
ดัชนี FBMKLCI ตลาดหุ้นมาเลเซียเปิดวันนี้ที่ 1,760.95 จุด ลดลง 1.98 จุด, -0.11%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,438.85 จุด ลดลง 8.17 จุด, -0.11%
นอกจากนี้ ตลาดยังได้รับแรงหนุนหลังจากไอเอชเอส มาร์กิต ซึ่งเป็นบริษัทให้บริการข้อมูลทางการเงิน เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนก.ค.ของสหรัฐ อยู่ที่ 55.5 ซึ่งเป็นระดับสูงสุดในรอบ 2 เดือน จากระดับ 55.4 ในเดือนมิ.ย. ส่วนดัชนี PMI ภาคบริการเบื้องต้นเดือนก.ค. อยู่ที่ 56.2 ซึ่งแม้ว่าชะลอตัวลงจากระดับ 56.5 ในเดือนมิ.ย. แต่ดัชนีที่ดัชนียังคงอยู่สูงกว่าระดับ 50 บ่งชี้ว่าภาคบริการของสหรัฐยังคงมีการขยายตัว
สำหรับข้อมูลเศรษฐกิจที่สำคัญด้านอื่นๆของสหรัฐซึ่งมีกำหนดเปิดเผยในสัปดาห์นี้ ได้แก่  ยอดขายบ้านใหม่เดือนมิ.ย., จำนวนผู้ขอรับสวัสดิการว่างงานรายสัปดาห์, ยอดสั่งซื้อสินค้าคงทนเดือนมิ.ย., ผลิตภัณฑ์มวลรวมภายในประเทศ (GDP) ไตรมาส 2/2561 และดัชนีความเชื่อมั่นผู้บริโภคเดือนก.ค.จากมหาวิทยาลัยมิชิแกน